མུ་མཐུད་ཉེན་རྟོག་པས་བརྗོད་དོན་ལྟར་ན་སྐྱེས་པ་དེ་ཉིད་ཁྱོན་ཁྲིམས་འགལ་གྱི་གྱོད་གཞི་མི་འདྲ་བ་ཁག་བདུན་ལྷག་ནང་ཚུད་ཡོད་པར་བརྗོད་ཅིང་།ཁོ་པས་མི་གཞན་བརྒྱུད་བུ་མོ་གཅིག་རེ་འཚོང་སྐབས་བར་ཁེ་ཧིན་སྒོར་བར་འཐོབ་ཀྱི་ཡོད་སྐོར་གསལ།དེ་བཞིན་བྷང་ལ་རྡེ་ཤི་ནས་བུ་མོ་དེ་དག་དངོས་སུ་རྒྱ་གར་ལ་ལྐོག་འཚོང་དབོར་འདྲེན་བྱེད་སྐབས་བུ་མོ་གཅིག་རེར་ཉུང་མཐར་ཧིན་སྒོར་གཅིག་རེ་རག་གི་ཡོད་པའི་གནས་ཚུལ་བརྗོད།ཉེས་ཅན་པ་དེས་བུ་མོ་དེ་དག་ལ་མགོ་སྐོར་བསླུ་བྲིད་བྱས་ཏེ་རྒྱ་གར་ནང་ལས་ཀ་སྤྲོད་རྒྱུ་སོགས་ཀྱི་ཁས་ལེན་བྱས་ཏེ་མཐར་གཞང་ཁང་དང་།གཞི་རྒྱ་ཆེ་བའི་སྨད་འཚོང་ཁྲོམ་རར་འཚོང་སྒྱུར་བྱེད་བཞིན་ཡོད་པ་རེད་འདུགཉེན་རྟོག་པས་རྒྱུས་ལོན་བྱས་པ་བརྒྱུད་ཤེས་རྟོགས་བྱུང་བའི་གནས་ཚུལ་ཞིག་ནི་བུ་མོ་དེ་དག་ན་ཚོད་མ་སྨིན་ཞིང་ཁྱིམ་ཚང་དབུལ་ཕོངས་ཤ་སྟག་ནས་ཡིན་སྐོར་བརྗོད།